CELEX: 32019D0385
Language: bg
Date: 2019-03-04 00:00:00
Title: Решение (ЕС) 2019/385 на Съвета от 4 март 2019 година за сключване на Протокола за прилагане на Споразумението за партньорство в областта на рибарството между Европейския съюз и Република Кот д'Ивоар (2018—2024 г.)

12.3.2019   
               
               
                  BG
               
               
                  Официален вестник на Европейския съюз
               
               
                  L 70/1
               
            
         РЕШЕНИЕ (ЕС) 2019/385 НА СЪВЕТА
         от 4 март 2019 година
         за сключване на Протокола за прилагане на Споразумението за партньорство в областта на рибарството между Европейския съюз и Република Кот д'Ивоар (2018—2024 г.)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43 във връзка с член 218, параграф 6, буква а), подточка v) и член 218, параграф 7 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     На 17 март 2008 г. Съветът прие Регламент (ЕО) № 242/2008 (2) за сключване на Споразумение за партньорство в областта на рибарството между Република Кот д'Ивоар и Европейската общност (3) (наричано по-долу „споразумението“). Споразумението бе подновено мълчаливо и все още е в сила.
                  
               
                     (2)
                  
                  
                     Срокът на действие на последния протокол към това споразумение изтече на 30 юни 2018 г.
                  
               
                     (3)
                  
                  
                     Комисията договори от името на Съюза нов протокол за прилагане на споразумението (наричан по-долу„протоколът“). Протоколът бе парафиран на 16 март 2018 г.
                  
               
                     (4)
                  
                  
                     В съответствие с Решение 2018/1069 на Съвета (4) протоколът бе подписан на 1 август 2018 г. при условие за сключването му на по-късна дата.
                  
               
                     (5)
                  
                  
                     Протоколът се прилага временно от датата на подписването му.
                  
               
                     (6)
                  
                  
                     Целта на протокола е да се създаде възможност за Съюза и Република Кот д'Ивоар (наричана по-долу „Кот д'Ивоар“) да си сътрудничат по-тясно при насърчаването на политика на устойчиво рибарство и отговорното използване на рибните ресурси във водите на Кот д'Ивоар, както и да се подкрепят усилията на Кот д'Ивоар за развитие на синя икономика.
                  
               
                     (7)
                  
                  
                     Протоколът следва да бъде одобрен.
                  
               
                     (8)
                  
                  
                     С член 9 от споразумението се създава съвместен комитет, отговарящ за наблюдението на прилагането на споразумението (наричан по-долу„съвместният комитет“). Освен това, в съответствие с член 5, параграф 4 и членове 6 и 7 от протокола съвместният комитет може да одобрява някои изменения в протокола. За да се улесни одобряването на такива изменения, е целесъобразно на Комисията да се предостави правомощието да одобрява тези изменения по опростена процедура, при спазване на определени условия,
                  
               ПРИЕ НАСТОЯЩОТО РЕШЕНИЕ:
         
            Член 1
            Протоколът за прилагане на Споразумението за партньорство в областта на рибарството между Европейския съюз и Република Кот д'Ивоар (2018—2024 г.) се одобрява от името на Съюза (5).
         
         
            Член 2
            Председателят на Съвета извършва, от името на Съюза, нотификацията, предвидена в член 14 от протокола.
         
         
            Член 3
            При спазване на разпоредбите и условията, предвидени в приложението към настоящото решение, на Комисията се предоставя правомощието да одобрява от името на Съюза измененията на протокола, които се приемат от съвместния комитет.
         
         
            Член 4
            Настоящото решение влиза в сила в деня след публикуването му в Официален вестник на Европейския съюз.
            
         
         
            Съставено в Брюксел на 4 март 2019 година.
            
               
                  За Съвета
               
               
                  Председател
               
               A. ANTON
            
         
         
            (1)  Одобрение от 12 февруари 2019 г. (все още непубликувано в Официален вестник).
         
            (2)  Регламент (ЕО) № 242/2008 на Съвета от 17 март 2008 г. за сключване на Споразумение за партньорство в областта на рибарството между Европейската общност, от една страна, и Република Кот д'Ивоар, от друга страна (ОВ L 75, 18.3.2008 г., стр. 51).
         
            (3)  ОВ L 48, 22.2.2008 г., стр. 41.
         
            (4)  Решение (ЕС) 2018/1069 на Съвета от 26 юли 2018 г. за подписване от името на Съюза и временно прилагане на Протокола за прилагане на Споразумението за партньорство в областта на рибарството между Европейския съюз и Република Кот д'Ивоар (2018—2024 г.) (ОВ L 194, 31.7.2018 г., стр. 1).
         
            (5)  Протоколът е публикуван в ОВ L 194 от 31.7.2018 г., стр. 3 заедно с решението за подписването му.
      
      
         
            ПРИЛОЖЕНИЕ
            
               ОБХВАТ НА ПРАВОМОЩИЯТА И ПРОЦЕДУРА ЗА ОПРЕДЕЛЯНЕ НА ПОЗИЦИЯТА НА СЪЮЗА В РАМКИТЕ НА СЪВМЕСТНИЯ КОМИТЕТ
            
            
                     
                        1.
                     
                     
                        На Комисията се предоставя правомощието да води преговори с Република Кот д'Ивоар и, когато е целесъобразно и при спазване на точка 3, да одобрява измененията на протокола по отношение на следните въпроси:
                        
                                    а)
                                 
                                 
                                    преглед на възможностите за риболов и свързаните с тях разпоредби в съответствие с членове 6 и 7 от протокола;
                                 
                              
                                    б)
                                 
                                 
                                    адаптиране на условията за прилагане на секторната подкрепа в съответствие с член 6 от протокола;
                                 
                              
                                    в)
                                 
                                 
                                    мерки за управление, попадащи в обхвата на правомощията на съвместния комитет, в съответствие с член 5, параграф 4 от протокола.
                                 
                              
                  
                     
                        2.
                     
                     
                        В рамките на съвместния комитет, създаден съгласно споразумението, Съюзът:
                        
                                    а)
                                 
                                 
                                    действа в съответствие с целите, които си е поставил в рамките на общата политика в областта на рибарството;
                                 
                              
                                    б)
                                 
                                 
                                    насърчава позиции, които са съобразени със съответните правила, приети от регионалните организации за управление на рибарството и в контекста на съвместното управление от страна на крайбрежните държави.
                                 
                              
                  
                     
                        3.
                     
                     
                        Когато се предвижда на заседание на съвместния комитет да бъде прието решение за изменение на протокола по точка 1, се предприемат необходимите мерки, за да се гарантира, че позицията, която трябва да бъде заета от името на Съюза, е съобразена с най-актуалната статистическа, биологична и друга относима информация, която е изпратена на Комисията.
                        За тази цел и въз основа на тази информация, достатъчно време преди съответното заседание на съвместния комитет службите на Комисията представят на Съвета или на неговите подготвителни органи за разглеждане или одобряване документ, в който са изложени елементите на предложената позиция на Съюза.
                     
                  
                     
                        4.
                     
                     
                        По отношение на въпросите, посочени в точка 1, буква а), за одобряване от Съвета на предложената позиция на Съюза се изисква квалифицирано мнозинство. В останалите случаи предложената в подготвителния документ позиция на Съюза се счита за одобрена, освен ако определен брой държави членки, представляващи блокиращо малцинство, не възразят срещу това при по-ранното от следните две събития: по време на заседание на подготвителния орган на Съвета или в срок от 20 дни от получаването на подготвителния документ. Когато е направено възражение, въпросът се отнася до Съвета.
                     
                  
                     
                        5.
                     
                     
                        Ако в хода на по-нататъшни срещи, включително на място, не е възможно да се постигне съгласие, така че новите елементи да бъдат отразени в позицията на Съюза, въпросът се отнася до Съвета или до подготвителните му органи.
                     
                  
                     
                        6.
                     
                     
                        Комисията се приканва да предприеме своевременно необходимите последващи мерки във връзка с решението на съвместния комитет, включително, когато е целесъобразно, публикуване на съответното решение в Официален вестник на Европейския съюз и представяне на евентуални предложения, необходими за изпълнението на това решение.